Nes van bedrog | Rapport
Op vlerke: Buffels en ander in Onder-Sabie
Na ‘n goeie reënseisoen loop die Krokodilrivier sterk en staan die riete en lang grasse sulke plate langs die water. ‘n Paar kleinwitreiers stap dáár onder...
Fliekblog: Man in motor met selfoon 'n Meesterstuk oor hoe één onnadenkende daad dreig om 'n man se oënskynlik perfekte lewe inmekaar te laat stort, vertel op 'n uitsonderlik unieke wyse. Argiewe
Nes van bedrog
Daar is glo gekonkel met die bou van die ENB-stadion, Kaapstad-stadion, die Coega-ontwikkelingsprojek en die Gautrein.
Leiers in die boubedryf het meer as ’n dekade lank saamgespan om staats- en ander kontrakte ter waarde van miljarde rande te manipuleer. Dié gekonkel het die koste van die kroonjuwele in Suid-Afrika se infrastruktuur – insluitende twee stadions vir 2010 se Wêreldbeker-sokkertoernooi – op ’n kunsmatige en bedrieglike manier nog verder opgestoot.Bewyse hiervan het aan die lig gekom in ’n grootskaalse bedrog-ondersoek van die polisie en die nasionale vervolgingsgesag (NVG). Van die boubedryf se bekende uitvoerende hoofde erken in beëdigde verklarings hulle was aandadig aan bedrog, korrupsie en onwettige sakepraktyke. Die verklarings is in Rapport se besit.Rapport onthul vandag eksklusief besonderhede van geheime vergaderings waar dié sakebase oor die toekenning van multimiljoenrand-kontrakte en -tenders gekonkel en saamgesweer het.Die base het ooreengekom wie watter kontrak moes kry, “tender-koste” aan mekaar betaal en sogenaamde “fop-tenders” ingedien om die indruk te wek dat hulle met mekaar meeding in die proses. Besonderhede van die bedrogspul word onthul in minstens 11 beëdigde verklarings wat deur uitvoerende amptenare van Stefanutti Stocks, een van Suid-Afrika se grootste boumaatskappye, aan die Valke se eenheid teen ernstige ekonomiese misdaad en die NVG afgelê is. Die verklarings is ook oorhandig aan die Mededingingskommissie, wat ’n gekonkel met tenders ter waarde van R30 miljard ondersoek. Dit is die kommissie se grootste ondersoek tot nog toe en sluit 20 maatskappye en 300 projekte in. In die beëdigde verklarings word beweer dat daar grootskaalse konkelry was met projekte soos die ENB-stadion (Soccer ­City) in Johannesburg, die Coega-projek in die Oos-Kaap, die Kaapstad-stadion, die Nelson Mandela-brug in Johannesburg, die Gautrein en vele ander. Die uitvoerende amptenare hoop om vervolging vry te spring deur met die polisie saam te werk.Nog net een baas het tot dusver vrywaring gekry. Rapport is ook in besit van ’n beëdigde verklaring van kapt. James Hills van die Valke waarin hy sê daar is bewyse van misdadige optrede waarby die land se vyf voorste boumaatskappye – Murray & Roberts, Group Five, WBHO, ­Basil Read en Aveng – betrokke is. Onder die voorste sakeleiers wat betrek word in die verklarings, is:* Duncan Barry, ’n besturende direkteur by WBHO; * Richard Saxby, die voormalige hoof van die Stocks & Stocks- siviele ingenieursmaatskappy en besturende direkteur by Murray & Roberts; * John Willmott, voormalige groep- besturende direkteur van Concor en voormalige uitvoerende direkteur by Group Five;* Mike Wylie, uitvoerende hoof van WBHO; en* Trevor Robinson, voormalige direkteur by Concor.Bykomende dokumente toon ook aan hoe die sakehoofde “dekpryse” (cover prices), “fop-tenders” en weggesteekte “tenderpryse” gebruik. Die Valke is sedert Oktober 2011 besig om korrupsie en bedrog in die boubedryf te ondersoek. Rapport verneem dit kan tot die vervolging van top-sakelui lei. Willem Meyburgh, die uitvoerende hoof van Stefanutti wat verlede jaar meer as R500 000 per maand verdien het, het in sy beëdigde verklaring die sluier gelig oor geheime vergaderings waar boukontrakte en -tenders bekonkel is. Schalk Ackerman, ’n uitvoerende direkteur van Stefanutti wat volgens ­Businessweek verlede jaar R435 000 per maand verdien het, het in sy verklaring erken dat hy ’n “koördineerder” van die geheime vergaderings was. “Die deelnemers het op die vergaderings tot ’n vergelyk gekom oor watter maatskappy ’n betrokke tender sou ontvang,” bieg Ackerman. “’n Skedule van projektoekennings is gehou, gegrond op die vermeende markaandeel.”Hy het die name van al die ander uitvoerende amptenare van groot boumaatskappye wat die geheime vergaderings bygewoon het en besluit het wie wat sou kry, genoem. Ackerman, wat die besturende direkteur was van Grinaker-LTA (nou deel van Aveng) in die laat 1990’s en ná 2000 toe die sameswering ’n hoogtepunt bereik het, het die name van 23 maatskappye genoem met wie sy maatskappy saamgewerk het om kontrakte en tenders vas te stel. Hy het ook 68 gevalle genoem waartydens geld aan Grinaker-LTA geskuld is of deur hulle aan ander maatskappye vir die pryssamespanning betaal is. “Die toekenningstelsel was standaardpraktyk in die bedryf en het baie, baie lank bestaan. Dit was deel van ’n uitvoerende amptenaar se werk,” het Ackerman gesê. “Kliënte is mislei en bedrieg,” het Casper Steenkamp, Stefanutti se Midde-Oosterse hoof wat ook vrywaring van bedrog- en korrupsieklagtes wil hê, gesê. Die Mededingingskommissie beoog om die ondersoek teen die einde van 2013 af te handel. Die erkennings deur Stefanutti se uitvoerende amptenare is die eerste bewyse van die omvang van die beweerde gekonkel. Die polisie het die ondersoek na tenderbedrog begin nadat Ackerman die nasionale vervolgingsgesag se aanklaer, adv. Glynnis Breytenbach, genader het en ’n beëdigde verklaring oor sy betrokkenheid afgelê het. Ackerman sê in sy verklaring hy is deur prokureurs gewaarsku dat hy strafregtelik vervolg kan word. share:
‘Alles was nie wel in die Steenkamps se huis...’ Steve se seun slaan rol los in Britse rolprent
Só kan hy erf
'Ek was net 'n huisvrou'
Moderne Voortrekkers: G’n perk aan hul denke Só kan hy erf
Matrieks, maak julle reg vir ’n riller!
SA entrepreneur se biltong kry gourmet-status in VSA
‘Alles was nie wel in die Steenkamps se huis...’ Só kan hy erf
G’n meer oortreder, slagoffer
Kop & Hart: Leipoldt, Breyten en die oorkantste oewer
Technical Supply Chain Analyst
GautengKey Fin Recruit ccR400 000 - R500 000 Per Year
Eastern CapeGreen Marble Recruitment Consultants
HousesR 5 850 000
HOUSES FOR SALE IN Centurion, Eldoraigne
HousesR 1 785 000